izzako/sundanese-pixelgpt huggingface dataset:
Affandi réa nulis guguritan, panineungan jeung karangan liana nu dimuat dina majalah jeung surat kabarti taun 1930-an nepi ka taun 1960-an, kayaning "Parahiangan", "Padjadjaran", "Sari", "Langensari", jllna
Salian ti "Wawacan Ratu Malawadurki", buku lianna ani ditulis ku Moech
Affandi antarana "Bandung Baheula" (1956), "Daya Swara Sunda" (1956), "Arjuna Sasrabahu" (1957), "Wahyu Cakraningrat" (1958) jeung "Bagbagan Padalangan" (1960)
Wawacan Rusiah Nu Kasép anggitan R. H. Hadidjah (Machtoem)
Jigana kagugah ku "Wawacan Rusiah Nu Geulis" beunang R. Tjandrapradja (?)
nu medal sawatara waktu saméméhna
Ngagambarkeun lalaki kasép, turunan ménak, anu meunang jodo ka istri binangkit, tapi resep nyolowédor jeung awéwé lian nepi ka kungsi pepegatan nepi ka tilu kali
Waktu rujuk kadua kalina, nu istri nyieun perjanjian anu henteu meunang dilanggar ku carogéna
Katilu kalina Nu Kasép dadaku rék nguseup tapi mondok-moék di tempat awéwé lian, waktu mulih, istrina suwung da mulih ka bumina ku anjeun
Sanajan Nu Kasép ngolo sarta ngagunakeun rupa-rupa tarékah sangkan bisa ngahiji deui, tapi bojona geus kapokeun
Cutatan tina "Wawacan Mintaraga" anggitan M.A Salmun (1903-1972) anu dumasar kana carita "Arjuna Wiwaha" dina basa kawi dadamelan Mpu Kanwa
Salmun nganggit Arjuna Wiwaha jadi Mintaraga dumasar kana terjemahan Walanda anu dipidamel ku Dr. R.M
Judul "Arjuna Wiwaha" hartina "Arjuna Nikah", nyaéta nikah jeung widadari supraba jeung baturna genepan minangka buruhna duméh geus bisa maténi Prabu Nitikawaca nu ngajorag kahiangan kadéwatan
Saméméhna Arjuna nu keur tatapa di gunung Indrakila digoda ku widadari tujuhan , tapi ku sabab dina tapana Arjuna geus mepet sakabéh indra nu tujuh, widadari anu tujuhan henteu bisa kukumaha
Arjuna nu panteng tatapa istuning geus "mati raga" , nepi ka di kalangan padalangan wayang golék Sunda mah lalakon ieu téh disebut lalakon "Mintaraga"
Wawacan Purnama Alam nyaéta wawacan pangkandelna jeung pangpunjulna dina basa Sunda karya R. Soeriadiredja
Purnama alam téh ngaran tokoh utamana, putra raja nu kasép pilih tanding, nu ditenung jadi arca sarta diteundeun di guha racun Pajarangan di nagara Tolongtelengan di puseur bumi, ku sabab henteu daék kawin ka putri raja Ambarak, kalah ka nikah jeung putra guruna, Déwi Kania
Tapi putri jin nagara Tolongtelengan, Ratna Suminar, kapincut ku kakasépanana
Ku lantaran kitu Ratna Suminar nulungan Purnama Alam
Ratna Suminar saenyana anak manusa ngan keur orok kénéh dipaling ku jin sarta dirorok ku Ratu jin, nepi ka sakti manggulang-mangguling
Sanajan kitu manéhna ngarasa taluk ka Déwi Pramanik (tadina Déwi Kania), anu jadi geureuha Purnama Alam
"Wawacan Purnama Alam" réa anu mikaresep ku sabab caritana "rame", réa pérangna anu ngaradu kasaktian, nu ilalakonkeunana salian ti manusa anu darigjaya téh, réa jin jeung siluman anu barisaeun ngaleungit, bisaeun hiber, bisaeun mindah rupa, jeung bisaeun ngalakukeun hal-hal ajaib lianna
Tapi digambarkeun deuih, yén Ratna Suminar putri jin anu sakti mandraguna téh rumasa éléh ku lantaran kitu miguru ka Déwi Pramanik, nu digambarkeun henteu bogaeun kasaktian nanaon, ari angkat-angkatan gé tara hiber, sok nyacat baé
Jiga nu ngarangna hayang ngayakinkeun yén anu sampurna mah manusa anu hirupna cara jelema biasa
Réa anu nganggap yén "Wawacan Purnama Alam" téh lain carita samanéa, tapi mangrupa perlambang hirup manusa
Wawacan Batara Rama (1935) nyaéta wawacan anggitan R.A.A Martanagara (1845-1926) dumasar kana "Serat Rama" dina basa Jawa
Asalna tina carita India, "Ramayana"
Aya naskah dina aksara jeung basa Sunda Buhun nu judulna Ramayana, tapi dina wangunan carita pantun, eusina nyaritakeun anak-anakna Batara Ramayana
Dina wayang golek, lalakon Ramayana ge sok dipintonkeun, sanajan éléh populer ku lalakon tina Mahabrata
Salian ti nyadur "Serat Rama", tina basa Jawa téh R.A.A Martanagara nganggit "Wawacan Angling Darma" deuih tina "Serat Angling Darma"
Waktu jumenengna R.A.A Martanagara kungdi jadi bupati Bandung (1893-1918) sanajan saenyana anjeunna mah turunan Sumedang
Salian ti éta anjeunna ge nyerat "Babad Raden Adipati Aria Martanagara", "Babad Sumedang", jllna
Wawacan purnama alam
Wawacan batara rama
Wawacan rusiah nu kasep
Wawacan iman,elmu reujueng amal
Gayatri (basa Sansekerta: Sansekerta: गायत्री मन्त्र) nyaéta du'a atawa mantra universal nu aya jeung diabadikeun di Wéda
Mantra Gayatri nyaéta du'a nu bisa diucapkeun ku lalaki jeung awéwé ti mana waé bangsana sarta salilana
Prakték diulang-ulangna maca mantra ieu dipercaya bisa ngasah akal jeung budi manusa
Mantra Gayatri nu dipikawanoh dina Rigveda 3.62.10 didédikasikeun pikeun Sawitri (Sawitr atawa Sawitā) nyaéta Déwa Matahari
Dina Aksara Devanagari ॐ भूर्भुवः॒ स्वः । तत्स॑वितुर्वरे॑ण्यं भ॒र्गो॑ दे॒वस्य॑ धीमहि । धियो॒ यो नः॑ प्रचो॒दया॑त् ॥ "Om Bhur Bhuvah Svah Tat Savitur Varenyam Bhargo Devasya Dheemahi Dhiyo Yo Nah Pracodayat"
Madrid (, , ) nya ta salah sahiji dayeuh di Éropah tur mangrupa ibu kota sarta dayeuh panggedéna di Spanyol
Populasi ieu dayeuh ampir 3,2 yuta sarta pangeusi wewengkon métropolitan Madrid, aya kira-kira 6,3 yuta
Ieu kota mangrupa kota panggedéna katilu di Uni Éropa, sanggeus London jeung Bérlin, sedengkeun wewengkon métropolitanana mah mangrupa nu katilu panggedéna di Uni Éropah sanggeus Paris jeung London
Ieu kota perenahna di Walungan Manzanares di tengah nagara katut Komunitas Madrid (nu ngawengku dayeuh Madrid, konurbasina katut kota satelit jeung désa sabudeureunana); ieu komunitas diwatesan ku komunitas otonom Castile katut León jeung Castile-La Mancha
Minangka ibu kota Spanyol, tempat kantor pamaréntahan, katut padumukan Karajaan Spanyol, Madrid ogé mangrupa puseur pulitik, ékonomi katut budayana Spanyol
Walikota kiwari nyaéta Manuéla Carmena ti Ahora Madrid
Kelompok urban Madrid boga GDP panggedéna katilu di Uni Éropa pangaruhna kana pulitik, atikan, hiburan, lingkungan, média, fésyen, pangaweruh, budaya, katut seni sakabéhanana boga kontribusi kana statusna minangka salah sahiji kota global nu gedé di dunya
Alatan kaluaran ékonomi, standar kahirupan nu luhur, katut ukuran pasar, Madrid dianggap puseur kauangan nu gedé di Éropa Kidul katut Bojong Iberia; tempat kantor puseur lolobana pausahaan Spanyol nu gedé, kayaning Telefónica, Iberia jeung Repsol
Madrid mangrupa kota ka-17 pangbisaditempatananan di dunya dumasar kana majalah Monocle, dina indéksna taun 2014
Madrid jadi tempat ayana kantor puseur World Tourism Organization (WTO), bogana Persauan Bangsa-Bangsa (UN), the SEGIB, Organization of Ibero-American States (OEI), katut Public Interest Oversight Board (PIOB)
ogé jadi tempat para pangatur Spanyol internasional nu galede: the Standing Committee of the Association of Spanish Language Academies, kantor puseur Royal Spanish Academy (RAE), Institut Cervantes katut Foundation of Urgent Spanish (Fundéu BBVA)
Madrid ngorganisir pameran saperti FITUR, ARCO, SIMO TCI jeung Cibeles Madrid Fashion Week
Sanajan Madrid boga infrastruktur modéren, ieu kota ngajaga sawangan katut rasa lingkungan katut jajalaneunana nu bersejarah
Cicirén kawas Istana Karajaan Madrid; Royal Theatre kalan Opera House nu dihadéan taun 1850; Taman Buen Retiro, nu ngadeg taun 1631; wangunan Perpustakaan Nasional abad ka-19 (ngadeg taun 1712) nu ngandung sababaraha arsip sajarah Spanyol; hiji musieum nasional nu loba eusina, jeung Golden Triangle of Art, nu perenahna sapanjang Paseo del Prado nu ngawengku tilu musieum seni: Musieum Prado, Musieum Reina Sofía, hiji musieum
Prado, Musieum Reina Sofía, hiji musieum seni modéren, katut Musieum Thyssen-Bornemisza, nu ngalengkepan kakurangan dua musieum liana
Karaton katut Cai mancer Cibeles jadi lambang ieu dayeuh
Madrid jadi tempat kleub maén bal nu kasohor, Real Madrid katut Atlético de Madrid
Kota kembar jeung sadulur
Daptar kota kembaranana Madrid, kota sadulur katut kota babaturananan:
Wawacan Kidung Sunda (1930?)
nyaéta wawacan anu dianggit tina naskah Kidung Sunda dina basa Kawi nu kapanggih di Bali
Henteu disebut saha anu nganggitna dina basa Sunda
Tapi dina katerangan anu dimuat dina tungtung "Wawacan Kidung Sunda", diterangkeun yén vérsi wawacan basa Sunda téh dumasar kana tarjamahan basa Walanda meunang C.C
Berg nu nyalin tina naskah basa Jawa Tengahan
Wawacan ieu nyaritakeun kajadian Perang Bubat nu dimimitian ku Prabu Hayam Wuruk ti Majapahit nu keur néang pigarwaeun
tuluy anjeunna miharep putri karajaan Sunda (dina naskah ieu teu disebutkeun ngaranna), ngan kahayang ieu bantrok jeung kapengkuhan patih Gajah Mada nu nganggap urang Sunda kudu nurut kana kahayang Majapahit
Balukarna, di palabuan Bubat (tempat balabuhna rombongan ti Sunda) lumangsung perang campuh bébéakan nepi ka ampir sakabéh rombongan Sunda gugur, kaasup putri Sunda nu nelasan manéh
Saluruh cuplikan eusi dipindahkeun ka Wawacan Kidung Sunda
Wawacan Angling Darma nyaéta wawacan anggitan R.A.A
Martanagara tina "Serat Angling Darma" dina basa Jawa
"Wawacan Angling Darma" jeung "Wawacan Batara Rama" téh dua karya klasik beunang R.A.A Martanagara sanajan lain karya asli
Waktu murangkalih Martanagara kungsi disakolakeun di Semarang ku pelukis Radén Saléh
Éta sababna manéhna gedé perhatianna jeung jembar kanyahona ngeunaan sastra Jawa
Wawacan Babad Ambiya nyaéta wawacan anu dianggit ku M.H
Moehamad Moesa (lain R.H. Moehamad Moesa Panghulu Besar Limbangan) anu asalna ti Ciamis
"Wawacan Babad Ambiya" aya sawatara vérsi dina basa Sunda, antarana "Wawacan Carios Para Nabi" (1981) anggitan Hajah Ratu Aminah Hadijat (1905-1964), nu jigana mah dumasar kana vérsi basa Jawa jeung "Wawacan Sajarah Anbia" nu dianggit ku H.S
Ronggowaluyo dumasar kana "Sejarah Anbiya" karangan Béy Arifin dina basa Indonésia
Henteu kapapay naon deui karangan M.H
Moehamad Moesa Ciamis anu lianna
R. H. Moehamad Moesa
Wawacan Wayang Purwa nyaéta wawacan anu dianggit ku M. Winatahardja dumasar kana pakem Tegal numutkeun dalang Djajaatmadja
Pamedalan jiild I-na (1928) dilaksanakeun ku pangurus Pagoejoeban Pasoendan Cabang Tasikmalaya anu méré lukeun waragad pikeun ngadegkeun sakola (HIS Pasoendan Tasikmalaya), tapi jilid-jilid sabadana mah medal lain ku Pangurus Pagoejoeban Pasoendan deui, nu disebut ngaran kantor citakna baé (Koernia, Tasikmalaya)
Béda jeung dina "Wawacan Mahabarata" anggitan R. Méméd Sastradiprawira spk
anu dumasar kana vérsi basa India tina tarjamahan dina basa Walanda, dina "Wawacan Wayang Purwa" karya M. Winatahardja anu dumasar kana carita wayang kanda Tegal mah, urang manggihan Lurah Semar jeung anak-incuna, da sanajan lalakon sumber carita wayang téh ti India, tapi tokoh panakawan mah ciptaan urang, teu aca di India
Wawacan Mahabarata nyaéta wawacan anu dianggit tina carita Mahabarata ti India
Ieu wawacan kabagi jadi judul-judul leutik anu jumlahna aya 11 buku
7 judul dianggit ku R. Méméd Sastrahadiprawira (1897-1932), nyaéta "Luluhur Pandawa", "Pandawa Jajaka", "Pandawa Papa", "Pandawa Ngadeg Raja", "Pandawa Diperdaya", "Pandawa Kasangsara", jeung "Pandawa Nagih Jangji"
Barang nepi ka dinya, Méméd tilar dunya
Ku sabab kitu, R. Satjadibrata anu babarengan jadi rédaktur basa Sunda Balai Pustaka, neruskeun hanca nganggit wawacan tina "Mahabarata" nepi ka tamat
4 judul "Wawacan Mahabarata" tuluyanna nu dianggit ku R. Satjadibrata téh nyaéta "Mepek Balad", "Barata Yuda I", "Barata Yuda II" jeung "Pandawa Séda"
Sabada perang, M.A
Salmun anu harita jadi rédaktur basa Sunda di Balai Pustaka, ngumpulkeun kabéh wawacan karya Méméd jeung Satjadibrata dihijikeun bari disarungsum di ditu di dieu ku anggitan anjeunna, nya dijudulan Wawacan Mahabarata (1950)
Ku sabab nu dijadikeun dasarna carita "Mahabarata" ti India, dina "Wawacan Mahabarata" mah taya tokoh wayang cara Semar, Cépot atawa Udawala
Kalor téh nyaéta salah sahiji bentuk énergi nu bisa ngalir tina barang nu "suhuna tinggi" atanapi panas ka barang nu "suhuna rendah" atanapi tiis
"Kalor" téh diukur tina satuan joule jeung kalori
1 joule = 0,24 kalori
Fungsi kalor téh di antarana keur naékkeun suhu hiji barang jeung keur ngarobah wujud hiji barang
Rumus keur nangtukeun kalor nu dibutuhkeun di antarana formula_1=m×c×Δt *ngaleburkeun(padet→cair) formula_1=m×L
Kapasitas kalor nyaéta lobana kalor nu dibutuhkeun keur naékkeun suhu barang saloba 1 darajat celcius
Kalor jenis nyaéta lobana kalor nu dibutuhkeun keur naékkeun suhu 1 kg zat saloba 1 derajat celcius
Alat nu digunakeun keur nangtukeun lobana kalor jenis nyaéta kalorimétér
Bagong Kussudiardja () nyaéta saurang koréograper sarta pelukis Indonesia
Bagong ngamimitian karirna salaku penari klasik Jawa di Yogyakarta dina taun 1954
Manéhna diajar seni ngaliwatan Sakola Tari Bekso Wiromo Credo, dipingpin ku Pangeran Tedjokusumo, seniman tari anu kasohor
Bagong ngaadegkeun Pusat Latihan Tari (PLT) dina tanggal 5 Maret, 1958 sarta Padepokan Seni Bagong Kussudiardja dina 2 Oktober, 1978
Salila hirupna, leuwih ti 200 tari geus dijieun, dina bentuk tunggal atawa lobaan, di antarana; tari layang (1954), tari Satria Tangguh, sarta kiamat jeung Kalahiran Yesus Kristus (1968), ogé Bedaya Gendeng (1980)
Kolotna Bagong, RB Tjondro Sentono nikah ka Siti Aminah, tina hasil nikah maranéhanana, lahir Kus Sumarbirah, Bagong Kussudardja, Handung Kussudyarsana, jeung anu bungsu Lilut Kussudyarto
Akina, Gusti Djuminah cenah mah putra mahkota Sultan HB VII anu saprak ngabélot, kapaksa ngawula kalimah "kurantil" (pangasingan)
Manéhna nyaéta bapa ti Butét Kertaradjasa sarta Djaduk Ferianto
Aki nu mibanda genep incu éta ogé saurang palukis, sanajan kaasup palopor lukisan batik kontemporer
Manéhna ogé maén film, di antarana "Kugapai Dintamu"
Dina taun 1985, anjeunna narima Hadiah Seni GOI, jeung Panglélér Paus Paulus VI ngaliwatan popotongan " perjalanan Yesus Kristus "
Pikeun lukisan abstrak manéhna nu dipamérkeun di Dacca, manéhna narima medali emas ti pamaréntah Bangladesh dina taun 1980
Dina bulan Désémber 1984, Bagong naek kapal dina perjalanan lima bulan ka tujuh nagara Éropa
Bareng jeung 14 panari, manéhna ngayakeun 69 kali kagiatan: pintonan tari, seminar, lokakarya, pameran batik jeung lukisan batik démo
Dina Hari Kebangkitan Nasional Jakarta, 20 Méi, 1985, anjeunna ngabuktikeun sajarah parade lagu Indonésia, dirojong ku 710 penari jeung ékstras
Bulan saterusna, Bagong bareng jeung 100 penari muncul di basisir Parangtritis, 27 km ka arah kidul Yogyakarta
Kinerja tari kréasi judulna 'Urang kudu Ngahurungkeun ka Alam jeung Bersujud asup manéhna' '
Manéhna jeung 15 penari 'manggung' di Malaysia, méntaskeun tari "Gema Nusantara ", " Igel-igelan " jeung " Ratu Kidul "
Dina 5 Oktober 1985 di Jakarta, nya mintonkeun " Sajarah ABRI parade lagu " ngawengku 8.000 seniman, militer, satpam, jeung veterans
Sanajan putu G.P.H
Djuminah, lanceukna Sri Sultan Hamengkubuwono VIII, ngajadikeun Bagong kawas digawé beurat
Bapana, nu palukis jeung nu nulis wayang Jawa, kurang sanggup nanggung kahirupan kulawarga
Bagong kudu ngalaksanakeun sagala rupa pagawéan saperti tambal ban sarta kusir délman
Layonna dimakamkeun di sisi makam istri kahijina, Sofiana, di makam kulawarga Smebungan, Kacamatan Kasihan, Bantul, Daérah Istiméwa Yogyakarta
Barata Yuda I (Wawacan Mahabarata) nyaéta wawacan bagian tina "Wawacan Mahabarata" anu dianggit ku R. Satjadibrata (1886-1970)
Bagian ieu mangrupa bagian anu pangmunelna dina epos Mahabarata, nu ngagambarkeun kabingbang Arjuna nu kudu perang ngalawan dulur, sepuh jeung guruna
Dina sastra dunya "Bhagavad Gita", nyaéta bagian "Mahabarata" nu ngagambarkeun kabingbang Arjuna diélingan ku Kresna, mangrupa mutiara anu dipikagum ku saréréa
Sanajan henteu sagemblengna ngagambarkeun beuneurna eusi "Bhagavad Gita", Satjadibrata ngagambarkeun kabingbangna Arjuna luyu jeung alam pikir urang Sunda anu réŕéana ngagem agama Islam
Wawacan Endén Saribanon nyaéta wawacan anggitan R. Méméd Sastrahadiprawira dina taun 1923
Ningal titimangsa medalna, ieu buku ditulisna saméméh Méméd jadi rédaktur Balai Pustaka, jigana sajaman jeung nulis "Jodo Pakokolot" anu kungsi dimuat dina majalah "Obor"
Waktu masih kénéh jadi pagawé pangréh praja (camat), Méméd kungsi disina ngarédaksian majalah "Obor" wedalam pamaréntah kabupatén Bandung
Kakara taun 1929 Méméd pindah jadi rédaktur Balai Pustaka, sabada ménta mundur tina kapangréhprajaan
Téma utama dina "Wawacan Endén Saribanon" nyaéta kabiasaan di lingkungan kaom ménak harita, anu dina milih pijodoeun kudu anu satata, waja pada waja, kudu ménak pada ménak, hartina anak dalem kudu ka anak dalem deui atawa anu kasebut ménak gedé, sabab aya kasieun lamun bojona henteu papada turunan ménak bisa nimbulkeun masalah lamun engké kaparengkeun diangkat jadi dalem ngaganti ramana
Ékosistem nyaéta sistim ékologi anu kawangun ku alatan ayana hubungan timbal balik anu teu bisa dipisahkeun antara mahluk hirup jeung lingkungan
Ékosistem ogé bisa dianggap salaku "susunan" unit nu lengkep sarta sajero antara unsur lingkungan nu silih pangaruhan
Ékosistem nyaéta gabungan tina unit biosistem nu ngalibatkeun hubungan interaksi bulak balik antara organisme jeung lingkungan fisik ku kituna aliran énérgi ka arah struktur biotik husus anu nyababkeun lumangsungna siklus matéri antara organisme jeung anorganisme
Panon poé nyaéta sumber sakumna énergi dina ékosistem
Dina hiji ékosistem, komunitas organisme mekar babarengan jeung lingkungan fisik
Organisme bakal adaptasi jeung lingkungan fisik jeung organisme sabalikna ogé bisa mangaruhan lingkungan fisik anu digunakeun pikeun tujuan hirup
Ayana hiji spésiés dina hiji ékosistem ditangtukeun ku tingkat kasadiaan jeung kaayaan sahiji faktor kimia jeung fisik nu kudu aya dina lingkup nu masih bisa ditolerir ku spésiés éta sorangan, tah éta nu disebut "hukum toléransi"
Di handap ieu komponén nu ngabentuk ékosistem jeung tipe ekosistem
Komponen nu ngabentuk ekosistem
"Abiotik" atawa komponén nu teu hirup nyaéta komponén fisik jeung kimia médium atawa substrat jadi tempat pikeun hirup atawa lingkungan di mana cicing
lolobana komponén abiotik geus variasi dina waktu jeung ruang
Komponén abiotik dina bentuk bahan organik, sanyawa anorganik, ogé faktor nu mangaruhan sebaran organisme, di antarana: Biotik
Biotik nyaéta hiji istilah nu dipaké pikeun ngagambarkeun hiji organisme
Komponén biotik nu mangrupa sahiji komponén ekosistem sagigireun komponén abiotik
Dumasar kalungguhan jeung fungsi mahluk hirup sorangan dibagi jadi dua, nyaéta hétérotrofik atawa konsumén jeung dekomposer atawa pengurai: 1
Hétérotrofik / konsumen Komponén hétérotrofik ngawengku organisme nu ngamangpaatkeun bahan organik nu geus disadiakeun ku organisme séjén salaku sumber dahareun
Komponén hétérotrofik disebut pamakéna "makro" atawa "fagotrof" alatan ukuran leutik sahiji kadaharan didahar
Grup hétérotrofik digolongkeun manusa, sato, mikroba jeung fungi
Pangurai ("pengurai") Pangurai nyaéta organisme nu narik bahan organik nu diturunkeun tina organisme nu geus paéh
Pengurai disebut pamakéna makro atawa sapotrof
Hal ieu sabab dahareun nu dikonsumsi ukuranana leuwih gedé
Organisme pengurai nyerep sababaraha hasil tina dékomposisi sarta ngaleupaskeun bahan basajan nu bahanna bisa dipaké deui ku produsén teh
Digolongkeun kana pengurai kelas pengurai nu baktéri jeung fungi
Aya tilu tipe dékomposisi, nyaéta: *Aérobik: oksigén salaku akséptor éléktron atawa oksidan *Anaérobik: oksigén teu kalibet jeung akséptor éléktron bahan organik atawa oksidan *Férméntasi: material tacan organik anaérobik nu geus dioksidasi ogé akséptor éléktron
Komponén jadi tempat jeung interaksi ngawangun ekosistem ngahiji kalawan rutin
Ékosistem akuatik (perairan)
Ékosistem akuatik ngawengku ékosistem (cai) tawar jeung ékosistem laut
Conto ékosistem tawar di antarana balong, walungan, situ, ranca, nipah péat
Sementara éta, ékosistem laut, contona bakau, ranca payau, muhara, basisir keusik, basisir taringgul, laut déét jeung laut jero
Ékosistem tawar umumna miboga ciri di handap ieu: Ékosistem laut
Ékosistem laut miboga ciri-ciri saperti di handap: Ékosistem darat (terestrial)
Ékosistem terestrial nu boga tipe struktur vegetasi dominan dina skala nu lega disebut biomes
Biome Deployment kapangaruhan ku iklim, géografi, latitude jeung luhurna lokasi permukaan laut
Dumasar posisi géografis, iklim, latitude jeung luhurna lokasi permukaan laut biome dibédakeun saperti kieu
Bioma nu aya di beulahan dunya perenahna kira 20° -30° lintang kalér jeung lintang kidul, atawa di wewengkon tropis nu wawatesan jeung bioma padang jukut
Karakteristik bioma gurun nyaéta kieu
Bioma padang jukut
Bioma padang jukut sumebar ti wewengkon tropis nepi ka sub-tropis
Karakteristik bioma padang pasir nyaéta kieu
Bioma leuweung gugur
Sacara umum, aya kira-kira wewengkon subtropis nu teu ukur ngalaman usum panas jeung usum tiis
Leuweung gugur aya ogé rupa gunung di wewengkon tropis
Karakteristik bioma leuweung gugur nyaéta kieu: Leuweung hujan tropis
Ieu bioma kapanggih di wewengkon katulistiwa kalawan suhu luhur kira-kira 25 °C
Karakteristik leuweung hujan tropis nyaéta kieu: Bioma taiga
Ieu bioma aya di wewengkon kalér leuweung gugur subtropis jeung gunung tropis
Karakteristik bioma taiga nyaéta kieu: Bioma tundra
Ieu bioma tuwuh di beulahan bumi béh kalér dina bunderan kutub kalér nu disebut tundra Arktik sedengkeun di punclut gunung Alpine mah disebutna tundra
Karakteristik bioma tundra nyaéta kieu: Ekosistem jieunan
Ekosistem jieunan nyaéta hiji ékosistem anu dijieun ku manusa keur kaperluan maranéhanana
Hiji ékosistem jieunan dina bentuk panahan wangunan atawa penimbun cai pikeun sagala rupa kaperluan, saperti irigasi, generasi daya
Leuweung anu ngahaja dipelak ku rupa tutuwuhan industri
Rupa umum pepelakan anu dipelak jati, pinus, mahoni, rasamala, jeung résin
Hiji ékosistem jieunan kayaning ékosistem pertanian, saperti béas kairigasi, sawah tadah hujan, béas surjan, ranca, béas, sawah pasang surut, pakebonan (entéh, kopi, minyak palem, jeung karét), balong, jeung sawah
Déddy Mizwar ()) nyaéta Wakil Gubernur Jawa Kulon anu mimiti ngajabat ti 13 Juni 2013
Anjeunna ogé mangrupa saurang aktor sénior sarta sutradara Indonésia
Déddy Mizwar mangrupa ahli pulitik ti Partéy Amanat Nasional
Dina Pilkada Jawa Kulon taun 2013, anjeunna kapilih minangka wakil gubernur bareng Ahmad Heryawan
Déddy Mizwar téh putra kaopat ti tujuh sadulur ti pasangan H. Adrian Andrés (Walanda-Batawi) jeung Sun'ah (Bugis-Batawi) anu nikah dina taun 1948
Kaparigelanna dina seni peran mangrupa sifat turunan anu turun ti Ibuna Ny
Sun'ah anu pernah mingpin sanggar seni Batawi
Peran munggaranna nyaéta dina pilem Cinta Abadi (1976) anu disutradaraan ku Wahyu Sihombing, dosén anjeunna di LPKJ
Anjeunna langsung meunang peran utama nepi ka meunang gelar "Aktor Terbaik FFI" dina Naga Bonar (1987), sarta "Pemeran Pembantu Terbaik FFI" dina Kuberikan Segalanya (1987)
Istrina nyaéta Giselawati
Déddy Mizwar turun langsung ngadegkeun imah produksi PT Demi Gisela Citra Sinéma taun 1996 anu disanghareupan ku mangrupa-rupa hahalang
Sabot kitu, Déddy Mizwar mimiti ngajalankeunna kalayan ikhlas, sangkan sagalana jadi ibadah ka Allah
ti dinya Déddy Mizwar mimiti karya-karyana leuwih agamis, sarta teu leupas tina dakwah nyumbarkeun ajaran Islam
Orchidaceae kagolong kana kulawarga aangkrékan (basa latin: "Orchidaceae") mangrupa golongan tutuwuhan kembangan anu mibanda anggota atawa jenis panglobana
Anggota ti kulawarga ieu bisa kapanggih di sakuliah dunya, iwal gurun pasir anu garing jeung daérah anu sok katutupan salju
Jenis angkrék anu aya di dunya kira-kira antara 17.000-35.000 rupa
Kontribusi angkrék Indonésia dina khasanah angkrék dunya cukup gedé
Tina 20.000 spésiés angkrék anu sumebar di sakuliah dunya, 6.000 di antarana aya di leuweung Indonésia
Angkrék mangrupa tutuwuhan hias anu miboga niléy éstétika luhur
Wangun jeung warna kembang sarta karakteristik séjénna anu unik jadi daya tarik sorangan tina spésiés tutuwuhan hias ieu sangkan loba dipiresep ku konsumén, boh di jero negeri boh ti luar negeri
Angkrék anu dipikaresep nyaéta dina wangun kembang potong jeung tutuwuhan pot
Angkrék ditangtayungan ku Peraturan Pamaréntah Républik Indonésia, nomor 7 taun 1999, tanggal 27 Januari 1999
Salah sahaiji kaunikan anggrék aya dina morfologi kembangna
Morfologi kembang anggrék, ngaliwatan tengah kembang, kembang anggrék bakal kabagi jadi dua sacara simétris
Garis simétris vértikal tina anggrék ngan bisa ditarik sakali (dina matématika sok disebut simétris lipat)
Anggrék miboga loba rupa daun kumaha spésiesna
Tapi ciri khas daun anggrék nyaéta susunan tulang daunna anu sajajar boh daun leutik jeung gedé
Caladi (basa Indonésia:"Burung Pelatuk") nyaéta manuk tina ordo "piciformes"
Kapanggih di sakuliah dunya jeung ngawengku sababaraha spésiés, biasana nomer 218 (kaasup bagian - gading caladi )
Sababaraha caladi ordo "piciformes" dina suku zigodaktil, jeung dua toes ngarah maju, sarta dua batur ka pungkur
Suku nu, najan diadaptasi ka tahan permukaan nangtung, bisa dipaké pikeun tahan atawa perch
Sababaraha spésiés geus ngan tilu toes
Lila basa kapanggih dina sababaraha caladi bisa stretched kaluar nyekel gegeremet
Caladi meunang ngaranna ti kabiasaan sababaraha speiesnya ngetok jeung pecking a tangkal kalapa jeung béak nya
éta mangrupa alat komunikasi kapamilikan lokal ngaliwatan sinyal ka saingan, sarta kumaha panggihan tur nomeran larva gegeremet dina babakan atawa nan lila winding torowongan di tangkal
Dina awalna, caladi nu néangan torowongan ku cara ngetok rod
Sakali torowongan ieu kapanggih, caladi ngukir kayu nyieun bubuka ka torowongan
Saterusna nyangkut nya anu jadi torowongan nyoba néangan larva
Basa caladi lila jeung nunjuk kait
Jeung basa caladi piercing sirung bilatung tarik kaluar
Caladi ogé ngagunakeun béak nya nyieun liang badag salaku sayang kira 15–45 cm (6-18 inci) di handap beungeut nu dibuka
Nests nya ngan dijejeran ku potongan kai sarta nyimpen 2-8 bikang endog bodas anu dileungitkeun
Sabab leuwih ti jangkauan vision, sayang anu predator kawih jeung endog teu perlu camouflaged
Cavities dijieun ku caladi ogé bahannana tiasa dipaké deui salaku nests ku manuk lianna, saperti sababaraha ducks jeung owls, jeung mamalia, kayaning bajing
Irigasi nyaéta usaha manusa pikeun nyumponan kabutuhan cai dina widang tatanén
Dina jaman kiwari mah geus loba pisan modél irigasi anu dijieun ku manusa
Dina jaman baheula lamun téa mah loba cai ku alatan padeukeut reujeung walungan, ciburial atawa cinyusu
Irigasi éta ku jalan ngagolontorkeun cai kana lahan tatanén
Sagigireun éta ogé, irigasi ilahar dilakukeun ku ngunjalan cai ngagunakeun hiji wadah jeung tuluy waé dicicikeun kana éta pepelakan atawa tutuwuhan hiji -hiji
Pikeun irigasi jeung modél saperti ieu di Indonésia utamana daerah Jawa Kulon disebut nyébor
Di jaman kiwari irigasi téh geus loba pisan cara jeung wujudna dimimitian kénéh keur jaman mesir kuno
Irigasi Mesir Kuno Jeung Tradisional Nusantara
Baheula Mesir Kuno geus kasohor ngamangpaatkeun walungan Nil
Di Indonésia, irigasi tradisional geus lumangsung nalika jaman kolot baheula atawa karuhun urang
Hal ieu bisa dititénan dina cara tatanén dina mangsa karajaan-karajaan anu aya di Indonésia
Ku jalan ngabendung susukan tuluy caina dikocorkeun ka tiap sawah éta dipigawé bagilir tiap sawah
Cara séjénna nyaéta nengan sumber cinyusu tuluy wéh dialirkeun maké kuluwung anu pauntuy-untuy
Aya ogé ku jalan nyeborkeun cai maké samodél émbér anu dijieun tina daun tangkal jambé
Sistem Irigasi Jaman Hindia Belanda
Sistem irigasi téh mangrupa hiji tarekah Belanda dina ngalaksanakeun "Tanam Paksa" ("Cultuurstelsel") dina taun 1830
Pamaréntah Hindia Belanda sajeroeun Tanam Paksa éta narekahan supaya kabéh lahan anu dijieun pikeun pasawahan anapon perkebunan kudu ngahasilkeun panén anu mundel dina raraga "mengeksplotasi" atawa nyeuseup tanah jajahan
Lingkungan anu kombinasi kaayaan fisik ngawengku kaayaan sumber alam saperti taneuh, cai, tanaga surya, mineral, saperti ogé flora jeung fauna nu tuwuh dina taneuh jeung di sagara, jeung lembaga anu kaasup ciptaan manusa salaku keputusan kumaha carana maké lingkungan
Lingkungan ogé bisa diinterpretasi kana sagalana anu nyampak di sakuliah manusa jeung mangaruhan tumbuhna kahirupan manusa
Lingkungan nu diwangun ku komponén abiotik jeung biotik
Komponén abiotik kabéh inanimate saperti taneuh, hawa, cai, iklim, kalembaban, cahaya, jeung sora
Sedangkeun komponén biotik nyaéta sagalana ngahirupkeun kawas tutuwuhan, sato, manusa jeung mikro-organisme (virus jeung baktéri)
Uncal nyaéta hiji mamalia "ruminant", sato (ruminansia) nu ngawengku "familia" Cervidae
Hiji ciri has nyaéta ku ayana Antler rusa, sarta tanduk, nu mangrupa tumuwuhna tulang anu manjangan unggal taun (biasana dina waktu usum panas), utamana dina "stag"-na (sanajan aya sawatara iwalna)
Kurang leuwih aya 34 spésiés uncal dina sakuliah dunya nu dibagi jadi dua golongan badag: golongan uncal dunya heubeul, kaasup "subfamilia" Muntiacinae jeung "Cervinae"; ogé uncal anyar gugus Kang, Hydropotinae jeung Odocoilinae
Beurat uncal umumna 30-250 kilogram (70 tepi ka 600 pounds), sanajan Kalér Pudu rata 10 kilogram (20 lb) sarta uncal rata-rata 431 kg (1.000 lb)
Umumna boga awak tegep jeung panjang, suku kuat cocog pikeun daratan leuweung anu tarahal
Uncal ogé ahli luncat nu hadé jeung bisa ngojay
Uncal Ruminansia, boga beuteung opat rohangan
Huntu uncal diadaptasi pikeun ngahakan tutuwuhan, jeung kawas ruminansia séjén, maranéhanana kakurangan "incisors" luhur, teu boga dadasar anu kuat di lebah hareup rahang luhurna
Sababaraha uncal, saperti di pulo Rum, teu dahar daging lamun sadia
Rusa cai Cina, elk jeung mencek Tufted geus huntuna geus ngagedéan luhur ngabentuk sihung nu seukeut
Komunitas nyaéta grup sosial sababaraha organisme nu babagi lingkungan, umumna boga suku jeung habitat nu sarua
Dina masarakat manusa, individu nu jarakna bisa boga niat, kapercayaan, sumber daya, karesep, kaperluan, resiko , "indulgence" sarta sajumlah kaayaan sarupa séjénna
"Community" asalna tina communitas Latin hartina " sameness ", mangka bisa jadi asalna tina communis , nu hartina "sarua , masarakat, nu dipaké babarengan ku kabéh atawa loba
Iklim nyaéta kaayaan cuaca rata-rata dumasar kana panjang waktu nu tinangtu di bumi atawa planét séjénna
Studi dina iklim diulik dina Klimatologi
Tempat iklim di bumi dipangaruhan ku géografi jeung topografi ngeunaan éta tempat
Pangaruh posisi panonpoé relatif ka bumi tempat dipasang aksi musim, hiji "identifier" nu "distinguishes" hiji ti iklim séjénna
Bédana usum ngahasilkeun sababaraha sistim klasifikasi iklim
Dumasar posisi rélatif hiji tempat di bumi ka khatulistiwa dipikanyaho wewengkon jeung kamiripan umumna alatan béda iklim jeung pola parobahan suhu hawa, nyaéta wewengkon tropis (23.5 ° N-23.5 ° S), subtropis (23.5 ° Lu-40 ° N jeung 23 ° S-40 ° S), sedeng (40 ° N-66.5 ° N jeung 40 ° S-66.5 ° lintang), sarta polar (66.5 ° N-90 ° N jeung 66,5 °
N-90 ° N jeung 66,5 ° S-90 ° S)
Balong (basa Hormat: Émpang) disebut ogé kulah nyaéta cai darat nu leuwih leutik dina ukuran ti batan situ
Balong lumangsung sacara alami atawa bisa jieunan manusa
Népikeun ka kiwari teu pati jéntré anu ngabédakeun situ jeung balong
Salian ti éta aya salah sahiji méré patokan dumasar kana legana
Nu séjén méré patokan dumasar kana kamampuhan cahaya nembus kana jéro dasar atawa dumasar kana "kaalamian"
Naon waé hal anu ngabédakeunnana tangtu aya dumasarna
Ngumpulna cai anu diwangun ku ngabendung
Sanajan leutik, bakal disebut situ
Patokan disebut balong di mana awak cai darat dipandang leutik teuing pikeun ngangkleungna parahu Sanajan ieu ogé henteu puguh, gening sok aya balong di taman anu rada gedé meueusan gening sok aya parahuan
Balong jieunan manusa loba tujuanna, misalna balong lauk
Dina ngurus balong lauk, loba paraméter cai anu kudu dikontrol sapopoe, contona oksigén terlarut jeung darajat kaasaman (pH)
Alat pikeun ngukur nilai oksigén terlarut disebut dissolved oxygen meter, samentawis alat pikeun ngukur nilai pH disebut pH meter
Lamun pengontrolan paraméter cai balong teu dilakukeun, maka lauk bisa maot ku sabab kaayaan cai teu saluyu jeung kaayaan optimal lauk pikeun ngamekaran
Rawa (atawa sok disebut ogé ranca) nyaéta taneuh kakeueum cai anu lumangsung terus atawa usuman ngarembet alatan drainase sarta mibanda ciri husus dina fisika, kimia jeung biologis
Harti séjén ti rawa nu sagala taneuh bécék jieunan alam, atawa jieunan manusa-dijieun ku Pergaulan cai seger jeung cai laut, permanén atawa samentara, kaasup wewengkon laut dina cai kurang ti genep méter di pasang nu rawa pasang surut jeung taneuh turun
Rawa-rawa, nu mibanda pinuh ku gizi, mangrupa harta gudang ékologis keur rupa-rupa kahirupan mahluk hirup
Rawa-rawa ogé disebut "nungamersihan alamiah", sabab rawa nu boga fungsi pikeun nyegah polusi atawa kontaminasi lingkungan alam
Pikeun alesan éta, rawa boga nilai luhur dina watesan ékonomi, budaya, lingkungan jeung sajabana, ngarah lingkungan lemah nu aya leutakna kudu tetep dipiara
Ramsar Perjangjian mangrupa kasapukan ngeunaan rawa-rawa nu dianggap penting internasional, nu mibanda harti minangka tempat ancik manuk cai
Tujuan kasapukan nyaéta pikeun nyegah karuksakan ka rawa beuki dirusak, nilai luhur dina watesan ékonomi, budaya, elmu pangaweruh jeung salaku sumber lalampahan
Nagara nu bakal jadi anggota dina pajangjian Ramsar kudu ngadaptar tempat rawa di wewengkonna kana "daptar ranca penting internasional", nu biasana disebut "daptar Ramsar"
nagara anggota boga kawajiban teu ngan ka panyalindungan tina rawa nu kadaptar, tapi ogé ngembangkeun rencana proyék tingkat luhur pamaréntah ngagunakeun rawa sacara bijaksana
Rakun nyaéta mamalia ukuran sedeng nu asalna ti Amerika Kalér.Rakun nyaéta spésiés panggedéda tina kulawarga "Procyonidae", miboga panjang awak 40 nepi ka 70 cm, jeung beurat 3,5-9 Kg
Kulitna mangrupa buuk warna hawuk anu kandel pikeun nyegah asupna hawa tiis kana awak
Ieu sato téh dipiwanoh lantaran cakarna anu kuat pisan jeung topéng beungeutna anu kaasup kana téma mitologi sababaraha suku asli asal Amérika
Rakun dipiwanoh lantaran kapitneranna, kalawan hasil studi anu némbongkeun yén sato ieu bisa nginget-nginget solusi rupa-rupa masalah nepi ka tilu taun lilana
Nyatuna rakun téh omnivora, anu biasana nokturna, kaasup 40% invértebrata, 33% tutuwuhan jeung 27% vertebrata
Zébra mangrupa sasatoan tina kulawarga kuda nu awakna belang hideung jeung bodas
Habitat sato ieu sumebar di Afrika Kidul, Afrika Kulon, jeung Afrika Wétan
Aya tilu jenis zébra nyaéta zébra gunung, zébra darat, jeung zébra primitif
Belang-belang dina awak zébra bisa mantuan sistem katahanan zebra kana prédator
Belang zébra bisa ngabingungkeun prédator
Zebra boga warna "disruotil" saperti bangkong tangkal jeung oray belang
Zebra bikang ngalahirkeun hiji anak, nu ampir langsung bisa nangtung jeung lumpat kira-kira 1 jam saengges dilahirkeun
Zébra mangrupa sato nu asalna masih sakulawarga jeung kuda nyaéta famili kuda, jadi zébra ogé katelah kuda zebra
Ciri husus ieu sato aya dina kelir awakna anu has nyaéta pola belang hideung jeung bodas
Pola belang nu aya dina awak kuda zebra boga fungsi pikeun mantuan sistim kaamanan kuda zebra ngalawan prédator
Pola belang dina awak kuda zebra bisa matak ngalieurkeun prédator
Zebra mibanda "warna disruptif" siga sababaraha spésiés bangkong tangkal jeung oray welang
Pola belang anu aya dina awak Kuda zebra ieu ngarecah kontur, antukna nyamarkeun bentuk asli tina zebra
Jeung lamun zebra téh gerak, mangka pola bakal leuwih matak ngalieurkeun deui jeung deui
Numutkeun University of Michigan Museom of Zoology, Sébra gunung biasana 116-150cm jangkungna jeung beuratna kurang leuwih 240-372kg
Numutkeun African Wildlife Foundation, Sébra biasa ukuranna 110-150cm jangkungna jeung beuratna nepi ka 350kg
Sedengkeun Sébra Greevy ukuranna leuwih ti 150cm beuratna 349-449kg
Zébra mangrupa sato hérbivora atawa tukang ngadahar tutuwuhan anu aktif néangan dahareun beurang, atawa sok katelah sato diurnal
Dahareun utama kuda belang ieu nyaéta jujukutan
Tapi kadang sato ieu ogé dahar dangdaunan, semak, ranting, sarta kulit kai
Biasana kuda zébra bisa kapanggih di lingkungan padang jukut
Ampir unggal sabana di Afrika boh padang jukut terbuka nu euweuh tatangkalan atawa padang jukut di tepi leuweung, bakal kapanggih spésiés zébra ieu
Zébra mibanda tilu jenis spésiés nu nepi ka ayeuna masih kénéh hirup jeung geus kaidentifikasi ku manusa
Tilu rupa spésiés éta antarana nyaéta :
Kuis (basa Inggris: "quiz"), nyaéta paduan kecap atawa sinonim pikeun kaulinan teka-teki, anu biasana aya hadiahan
Umumna, kuis dipikawanoh liwat acara tipi anu dipintonkeun sacara rutin boh unggal minggu boh unggal poé
Daptar acara kuis lisénsi internasional
Kiwari kuis hadiahan teu ngan saukur dipintonkeun di tipi wungkul, tapi geus nyaluyukeun jeung téknologi nu mingkin canggih, nyaéta liwat fasilitas internét, dina platform sosial média kayaning twitter, facebook, google+ jeung sajabana
Kuisna diayakeun ku akun-akun sosial média official ti hiji pausahaan kasohor di dunya
Mimiti ti anu hadiahna pulsa, duit, mobil, motor, gadgét, nepi ka imah haratis tanpa dipénta biaya nanaon
Subtropis nyaéta wewengkon Marcapada anu ayana di belah kalér jeung kidul sanggeus wewengkon tropis anu diwatesanan ku garis balik kalér jeung garis balik kidul di lintang 23,5° kalér jeung kidul
Kaayaan iklim subtropis cirina ku gangguan jeung halangan ti alam saperti badéy, hujan salju, atawa tornado
Daérah iklim subtropis mibanda 4 usum nyaéta usum semi, usum halodo, usum gugur, jeung usum ngijih
Kaopat usum di luhur miboga karakteristik sosoranganan, jeung suhu maksimal, suhu minimal, kalembaban, ogé kayaan mahluk hirup anu béda-béda
Daérah subtropis di belah marcapada kalér ngawengku: Sedengkeun daérah di bagian kidul ngawengku:
Fiqih (الفقه) téh mangrupa basa Arab dina wangun "mashdar" (kecap dasar) anu fi'ilna (verbana) nyaéta فقه يفقه فقها
Kecap fiqih asalna boga harti العلم (pangaweruh) jeung الفهم (pamahaman)
Nurutkeun istilah anu dipaké ku para ahli fiqih ("fuqaha"), fiqih nyaéta élmu anu ngajelaskeun hukum syariat Islam nu dicokot tina dalil-dalil anu jelas
Nurutkeun Hasan Ahmad Al-Khatib "fiqhul Islam" nyaéta kumpulan hukum syara', anu geus dipedar dina sagala rupa madhab, boh madhab anu opat atawa ti madhab séjénna, jeung nu dinukilkeun tina fatwa-fatwa sohabat tabi'in, ti fuqaha anu tujuh di Mekah, di Madinah, di Syam, di Mesir, di Iraq, di Basra jeung saterusna
"Fuqaha" anu tujuh éta nyaéta Sa'id Musayyab, Abu Bakar ibn Abdurrahman, 'Urwah bin Zubair, Solomon Yasar, Al-Qasim bin Muhammad, Charijah bin Zaid, sarta Ubaidillah Abdillah
Papasingan hukum fiqih
Ulama fiqih ngabagi hukum fiqih ku babagian di handap ieu:
Nematoda ("Nemathelmintes") nyaéta sato "triploblastic pseudoselomata"
Ngaran Nemathelmintes asalna tina basa Yunani; "nematos" = bola(benang), "helminthes" = cacing
Jadi, Nemathelminthes nyaéta 'cacing benang'
Anggota kelompok cacing ieu boga awak buleud panjang jeung teu bubukuan
Ku alatan eta, cacing benang dikenal ogé ku sebutan cacing gilih
Filum ieu aya di mana-mana
Nematoda nu hirup bébas di laut, cai tawar jeung habitat terestrial ogé parasit dina sato jeung tutuwuhan
Nématoda mangrupa sato nu jumlahna loba jeung boga peran penting dina daur énergi jeung materi biosfir
Cacing "Ascaris" nu sawawa hirup dina peujit manusa jeung nyerep gizi tina peujit éta
Cacing ieu bisa kaluar tina awak bareng jeung feses
Lamun jalma éta gering panas, mangka cacing nu teu tahan dina peujit bakal pindah kana genggerong jeung saterusna kaluar ngaliwatan baham atawa irung jalma éta
Sacara umum, cacing "Ancylostoma" disebut cacing tambang sabab jalma nu katarajang cacing ieu biasana jalma anu gawé di tambang
Cacing ieu bisa asup kana awak manusa ngaliwatan kulit suku
"Ancylostoma" biasana hirup dina peujit manusa
Maké kakait nu aya dina buntutna, cacing ieu bisa muntang pageuh kana peujit terus nyedot getih korbanna
Cacing ieu katelah cacing kremi
Cacing ieu bisa nyababkeun ateul sabab cacing bikang biasana ngendog dina sabudeureun anus, utamana barudak, sarta dina waktu cacing bikang endogan, manéhna ngaluarkeun zat anu bisa nyababkeun ateul nu bakal digaro ju jalma korbana
Hasilna, endog cacing bisa napel kana kuku nu lamun didahar ku korbanna bari teu ngumbah leungeun heula, saterusna endog ieu cacing bakal milu kateleg
Cacing "Trichinella" biasana hirup dina peujit manusa jeung karnivora lianna
Dina peujit, cacing bikang kolot ngahasilkeun larva nu bisa nembus tembok peujit nu tembus kana saluran getih
Dina aliran getih, cacing bakal terus kana otot
Dina otot, larva ngawangun "sista" sarta bisa terus nuluykeun daur hirupna lamun otot kadah ku sato atawa manusa
Kasakit nu disababkeun ku cacing ieu disebut "trichinosis"
Omnivora mangrupa golongan sato nu ngadahar tutuwuhan jeung sasatoan
Omnivora ogé biasa disebut tukang dahar sagala.. Karakteristik
Karakteristik sato omnivora: Adaptasi Omnivora
Teu kawas hérbivora jeung karnivora nu huntuna dirancang husus keur dahar daging atawa tutuwuhan, huntu omnivora diadaptasi pikeun ngadahar boh tutuwuhan boh sasatoan
Omnivora boga huntu hareup rélatif seukeut, huntu seri jeung sihung, pikeun nyoékeun dahareun kaasup daging nu liat
Maranéhna ogé boga graham anu gedé, datar dina tukang sungut maranéhna pikeun ngagiling tutuwuhan
Rakun (Mamalia ukuran sedeng nu asalna ti Amérika Kalér) nyaéta salah sahiji conto alus omnivora nu boga huntu nu geus diatur
Maranéhanana boga huntu hareup tur seukeut nu bisa dipaké pikeun ngajejewét daging sato jeung maranéhna ogé boga graham badag paranti nyapek tutuwuhan, saperti berry
Parasit nyaéta sasatoan atawa tutuwuhan anu hirup di jero atawa tina organisme séjén, tempat maranéhna meunang dahareun
Istilah parasit loba kapanggih dina widang Biologi
Istilah ieu bisa nujul kana organisme anu hirup ku cara napel jeung nyerep nutrisi tina inangna
Istilah parasit diadopsi kana basa sapopoé minangka istilah keur nunjukkeun naon-naon anu miboga pola hirup kawas parasit
Saperti contona, jalma anu hirup numpang cicing jeung numpang dahar ka batur mangka bakal disebut parasit
Atawa jalma kedul anu gumantung ka batur disebut ogé parasit
Dina basa Sunda, istilah parasit mibanda konotasi goréng
Dina élmu kaséhatan, parasit identik jeung organisme nu jadi sabab kasakit
Lolobana panyakit anu narajang manusa anu disababkeun ku parasit nu cicing jeung turunan dina awak
Conto parasit anu ngarugikeun kaséhatan manusa di antarana:
Républik Rahayat Cina
Éko Héndro Purnomo atawa nu leuwih dipiwanohna mah Éko Patrio (lahir di , Nganjuk, 30 Désémber 1970) nyaéta saurang pulitikus ti Partéy Amanat Nasional anu ngajabat di DPR-RI periode 2009-2014
Saméméh turun ka dunya pulitik, Éko ngamimitian karirna minangka saurang palawak liwat grup lawakna Patrio, anu harita ngan dikontrak ku TPI
Kelompok Patrio ieu pernah suksés dina mawakeun acara Ngelaba
Éko nikah jeung istrina Viona Risalina dina tanggal 12 Oktober 2001
Eko Hendro Purnomo
Éko Héndro Purnomo
Céléng; "sus barbatur" ilahar disebut babi liar atawa babi leuweung nyaéta sato anu asalna tina kulawarga "suidae"
Didaérah Priangan katelahna bagong atawa begu
Ieu sato mibanda kamampuan, katahanan dina kalumangsungan hirupna ku lantaran éta ngagolongkeun ieu sato kana sasatoan anu leutik resiko dina kalumangsungan hirupna
Loba kapangih di leuweung-leuweung Eropa Tengah, Mediterania (kaasup gunung sabudeureun Afrika Tengah) lolobana di wilayah Asia kalér di Indonésia
Ieu sato kaasup kulawarga "Suidae" anu ngawengku "warthog" reujeung "bushpig" di Afrika, babi kerdil di kiduleun India, dan babirusa di Indonésia
Babi jalu déwasa ukurana badag; beratna bisa nepikeunka 200 kg (400 pound) mibanda panjang awakna 1,8 m (6 kaki)
Babi céléng di Indonesia panjang awakna 1.500 mm, panjang ceulina 200–300 mm, ogé jangkung taktakna 600–750 mm[3]
Dina mangsa kaparengan manggih kareuwas jeung ngarasa kaancam, dumadakan jadi rancingeus atawa "agresif"
Komo deui anu bikang keur ngajaga anak-anakna
Lamun seug diserang tangtuna baris ngalawan ngagunakeun sihungna anu nolol kaluar dina sela-sela babangusna
Biruang-hideung Asia ("Ursus thibetanus"), ogé dipikawanoh minangka biruang bulan atawa biruang dada bodas nyaéta spésiés biruang nu ukuranna sedeng, lolobana "adaptasi" dina kahirupan "arboréal", jeung aya di kiduleun Asia, Koréa, laut Cina wétan, wétan jauh Rusia, Honshū jeung Shikoku, Jepang
Biruang hideung hirup di leuweung méhméhan tara kaluar tileuweung pikeun néangan kadaharan
Lamun téamah dileuweung geus béakeun kadaharan sakapeung maranéhna rajeun ngadeukeutan "kagiatan" manusa di mana ngarasa lapar
Biruang hideung Amerika asup daftar IUCN anu nétélakeun sato ieu henteu pikahariwangeun kalumangsungan hirupna
ku lantaran ieu spesies mibanda "populasi global" kacida gedé jeung pohara lobana, kira-kira dua kali lipet jumlahna spesies biruang lain lamun digabungkeun
Biruang hideung anu aya di Amerika dina wanci usum tiris atawa usum salju biasa ngadon saré dina waktu lila pisan anu katelah "hibernasi"
Dina enggoning ieu, "metabolisme" jeung "denyut" jantung biruang hideung ngurangan anu dituturkeun kunu séjéna
Malahan salila keur "hibernasi" eiu jantung biruang hideung bisa ereun salila dua puluh détik, panas awakna ogé bisa turun nepikeun ka, 31 °C (88 °F) Dina mangsana "hibernasi" geus bérés, panas awak biruang hideung balik deui ka normal
Bison nyaéta sato anu kaasup kana mamalia anu mibanda kuku panceg atawa "jangkep"
Manéhna mangrupa "genus" Bison tina sabagian kulawarga "Bovinae" jeung kulawarga "Bovidae"
Bison cicing di "bagian" kalér bumi
Bison Amerika cicingna di Amérika kalér
Hirupna nepika umur 20 taun
Dina waktu dilahirkeun teu bogaeun tanduk
Bison salah sahiji sato panggedéna di darat anu ayana ngan wungkul di Amérika jeung Éropa
Di Amérika, bison biasana netep di landeuh susukan jeung dataran jujukutan atawa tegalan sarta daérah anu loba rungkun tutuwuhan sabab kadaharanna jujukutan jeung tutuwuhan anu ngarungkun
Sedengkeun bison Éropa lolobana hirup di leuweung anu teu pati kékép ku tutuwuhan, Ogé di dataran anu loba rungkun tutuwuhan
Bison salah sahiji sato mamalia mibanda tanduk hirupna ngumpul jeung padabaturna, sanajan henteu jiga sato anu séjénna, kumpulan jalu papisah jeung bison bikang
Papangihna engké lamun geus datang usum kawin
Dina taun 1800-an bison Amérika ditétélakeun tumpur kahirupana, ku sabab jumlahna kacida ngurangan alatan diboro ku manusa katambah kaséréd tempat hirupna alatan pangwangunan
Antukna sababara urang "peternak" mitembeyan ngingu bison sangkan baranahan anu hasilna nepi ka kiwari jumlah bison bisa kaluar tina katumpuran sanajan kitu ogé aya sabaraha rupa bison teu kapuluk nepikeun ka tumpurna
Pola Pindah Tempat atawa migrasi
Jaman baheula, bison Amérika (Bison bison) pindah tempat atawa migrasi aya usumna jalana ngaliwatan "Great Plains"
Sakumpulan bison lobana nepika 4.000.000 mangsana usum ngarangrangan daun maranéhna pindah ti kalér ka kidul
Tuluy baralik deui dina wanci usum hujan di mana keur meujeuhna héjo lémbok ku jujukutan
Lalampahan ieu Bison nguriling nyingkahan usum tiris atawa salju kurang leuwih 320-640 kilométer (200 nepika 400 mil) nepi ka dtang wanci usum panas
Épifit nyaéta tatangkalan anu hirupna gumantung kana tangkal anu séjén
Asal ngaranna tina basa Yunani "epi" anu ngandung harti luhureun atawa tutup "phyton" tangkal atawa pepelakan
Béda jeung mangandeuh ("benalu") atawa parasit
Épifit sagemblengna hirup mandiri henteu gumantung kana tangkal anu kumanéhna dicicingan
Tutuwuhan épifit hirup napel kana tutuwuhan séjén pikeun kabutuhan nutrisina henteu kudu "nyokot" hara tina tutuwuhan inangna
Sanajan kitu, épifit bisa jadi lawan anu (ngarugikeun) dina kana kaayaan kurangnacahaya ku lantaran (ngahieuman) tangkal anu dicicingana
Akar épifit ogé sakapeung nutupan jeung nembus dahan atawa tangkal anu dicicingan sahingga ngaruksak kasaimbangan "fisiologi" tutuwuhan inangna
Conto tutuwuhan épifit nyaéta angkrék jeung paku-pakuan
Béda jeung parasit, épifit bisa sapinuhna mandiri
Leupas tina taneuh salaku panahan jeung panyadia pikeun kahirupanana atawa tina hara anu disadiakeun tutuwuhan séjén
Kabutuhan cai pikeun hirup ngamangpaatkeun cai hujan jeung ibun/uap cai
Hara mineral meunang tina kebul / hasil dékomposisi batang sarta sésa-sésa bagian tutuwuhan séjén anu buruk
Dwayne Douglas Johnson leuwih dipikawanoh Dwayne Johnson () nyaéta saurang aktor Amérika anu ngabéntangan sawatara pilem kasohor kayaning Furious 7, , jeung réa deui
Dwayne mimiti ténar tina acara gulat "World Wresting Entertainment Superstar"
Dwayne dipikawanoh minangka The Rock dina aréna gulat
The Rock ngamimitian gulatna dina taun 1996 tuluy eureun taun 2001. taun 2011 Dwayne bijil deui dina program "WWE Monday Night RAW" jeung "WrestleMania XXVII"
Dwayne anak ti papasangan Rocky Johnson jeung Ata Johnson
Bapana, Rocky Johnson mangrupa saurang pagulat profésional anu tuluy éta bakat gulatna turun ka manéhna
Tanggal 3 Méi 1997 Dwayne nikah jeung Dany Garcia anu satuluyna dipaparin anak nu dingaranan Simone Alexandra Johnson anu babar dina tanggal 14 Agustus 2001
Domain undak luhur (basa Inggris: ) nyaéta salah sahiji domain anu aya di undak pangluhurna dina runtuyan Sistem Ngaran Domain (basa Inggris: ) Internét